Bărbații din Ucraina devin tot mai inventivi și recurg la noi metode pentru a scăpa de lupta în război. Un bărbat din orașului Zolotonoșa din regiunea Cerkasî s-a deghizat în femeie pentru a scăpa de înrolare.
Bărbatul, în vârstă de 44 de ani, s-a deghizat în femeie, pentru a trece frontiera cu România.
Acesta și-a pus perucă, sâni artificiali, s-a machiat și s-a îmbrăcat în fustă, iar polițiștilor le-a prezentat pașaportul surorii sale, scrie newtv.md.
Chiar și după ce a fost prins, el insista că este „cetățeană” a Ucrainei.
În cele din urmă, el a recunoscut că a folosit acest șiretlic pentru a fugi de război.
În caz, autoritățile au precizat că bărbatului i-a fost întocmit un proces-verbal pentru abatere administrativă.